**BÉRLETI SZERZŐDÉS**

Amely létrejött egyrészről **Pécsi Evangélikus Egyházközség,** 7621 Pécs, Dischka Győző u. 4-6., adószáma: 19942078-1-02, képviseli: Ócsai Zoltán lelkész és Koszorúsné dr. Véghelyi Erzsébet felügyelő, továbbiakban: Egyházközség, mint bérbeadó

továbbá a **Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat,** 7621 Pécs, Rákóczi u. 1., adószáma: 15762001-2-02 képviseli: Új Orsolya intézményvezető, továbbiakban: Intézmény, mint bérlő között az alábbiak szerint:

1. Egyházközség kijelenti, hogy Pécs Megyei Jogú Város Önkormányzata kizárólagos tulajdonát képezi a Pécs, Enyezd út 1. szám alatt található, 4126 m2 alapterületű, 20911 hrsz alatti ingatlan nyilvántartásba felvett kivett óvoda megjelölésű ingatlan, melyre Egyházközség számára ingyenes vagyonkezelői jogot biztosít, melyben Egyházközség óvodát működtet.

2. Egyházközség kijelenti, hogy az 1. pont alatt körülírt ingatlanban egy 52,4 m2 alapterületű csoportszobát, egy mosdót és egy öltöző helyiséget az Intézmény számára 7 fős családi bölcsőde működtetésére bérbe adja.

3. Szerződő felek kijelentik, hogy jelen szerződést határozott időre, 2018. szeptember 1. napjától 2019. szeptember 1. napjáig tartó időszakra kötik.

4. A bérleti díj bruttó 65.000 Ft/hó azaz Hatvanötezer forint/hó, ami tartalmazza a közüzemi kiadásokat, továbbá minden általános tulajdonosi költséget, mint például az ingatlanadó. A bérleti díjat az Intézmény a Kék Elefánt Evangélikus Óvoda által kiállított számla kézhezvételét követően 15 napon belül a Szigetvári Takarékszövetkezetnél vezetett 50800111-15512284 számú számlájára utalja át.

5. Amennyiben az Intézmény a bérleti díjat a 4. pontban meghatározott határidőig nem fizeti meg, a bérleményt megrongálja vagy nem rendeltetésének megfelelően használja, az Egyházközség köteles az Intézményt a teljesítésre vagy a szerződésszerű magatartásra írásban felszólítani. Amennyiben az Intézmény a felszólításnak 8 napon belül nem tesz eleget, jelen szerződést az Egyházközség 8 napon belül írásban felmondhatja.

6. Intézmény a bérbe vett helyiségeket kizárólag családi bölcsőde működtetésre használhatja, harmadik fél számára nem hasznosíthatja, köteles azt rendeltetésének megfelelően és gondosan eljárva használni.

7. Intézmény tudomásul veszi, hogy a bérelt helyiségekben csak az Egyházközség előzetes írásbeli engedélyével, saját költségére végezhet átalakítást, beruházást, korszerűsítést.

8. Intézmény vállalja, hogy betartja az ingatlan használatra vonatkozó szabályzatokat és előírásokat, működésével az ingatlanban működő Kék Elefánt Óvodát nem zavarja.

9. Egyházközség hozzájárul, hogy az Intézmény további költségtérítés nélkül használja az udvar egy elkülönült részét, az ingatlanban működő Kék Elefánt Óvoda mosógépét, vasalóját és ruhaszárítóját.

10. Egyházközség hozzájárul, hogy az ingatlan bejáratánál az Intézmény a családi bölcsőde nevét és nyitvatartási idejét jelző feliratot, táblát helyezzen el.

11. Szerződő felek kijelentik, hogy a bérbe adott helyiségek bútorozottak, azok használatáról az Intézmény vezetője és az Óvodavezető szóban megállapodnak. A családi bölcsőde által használt saját tulajdonú eszközökről az Intézmény listát készít, melyet a csoportszobában kifüggesztenek.

12. Intézmény köteles az általa használt bútorok megrongálódása esetén azok kijavításáról vagy megsemmisülés esetén azok cseréjéről gondoskodni.

13. Szerződő felek megállapodnak, hogy jelen bérleti szerződést felmondani 60 napos határidővel, írásban lehet.

14. Szerződő felek kijelentik, hogy vitáikat elsősorban tárgyalással rendezik, törekednek a megegyezésre. Jelen szerződésben nem szabályozott kérdésekben illetve szerződésszegés esetében a Ptk. rendelkezéseit kell alkalmazni.

Szerződő felek a jelen szerződést közösen értelmezték és azt, mint akaratukkal mindenben egyezőt, jóváhagyólag írták alá.

Pécs, 2018. május 18.

……………………………………. ……………………………………………

Egyházközség Intézmény

………………………….. Új Orsolya intézményvezető

jogi ellenjegyzés:

pénzügyi ellenjegyzés: